## *Csongrád Város Polgármesterétől*

## Száma: FJL/472-1/2019

Témafelelős: Keller Ilona

# E l ő t e r j e s z t é s

# Csongrád Város Önkormányzata Képviselő-testületének

**2019. november 21-i ülésére**

Tárgy: A Piroskavárosi Szociális és Rehabilitációs Foglalkoztató Nonprofit Kft. könyvvizsgálói megbízatása

## Tisztelt Képviselő-testület!

A Piroskavárosi Szociális és Rehabilitációs Foglalkoztató Nonprofit Kft. ügyvezetője kezdeményezte, hogy a Képviselő-testület, mint az alapítói jogokat gyakorló válassza meg a Kft. könyvvizsgálójává a Controlex Könyv- és Adószakértő Kft-ét (6722 Szeged, Béke u. 2. C. ép), melynek képviselője és egyben a könyvvizsgálói feladatokat végző személy Ézsiás László.

A könyvvizsgálói feladatokat a cég alapítása óta a fent megjelölt látja el, így indokolt a megbízatás további határozott időre való meghosszabbítása, javasolom a megbízást 2019. november 22. napjától 2024. december 31. napjáig megállapítani a jelenleg érvényben lévő 37.500,- Ft/hó megbízási díj mellett.

Kérem az előterjesztés megtárgyalását és a határozati javaslat elfogadását.

**Határozati javaslat**

Csongrád Városi Önkormányzat Képviselő-testülete megtárgyalta a „*A Piroskavárosi Szociális és Rehabilitációs Foglalkoztató Nonprofit Kft. könyvvizsgálói megbízatása”* című előterjesztést és a következő határozatot hozza:

1. A Képviselő-testület a Piroskavárosi Szociális és Rehabilitációs Foglalkoztató Nonprofit Kft. könyvvizsgálójává nevezi ki a Controlex Könyv- és Adószakértő Kft-ét (6722 Szeged, Béke u. 2. C. ép., képv.: Ézsiás László könyvvizsgálót) 2019. november 22. napjától 2024. december 31. napjáig terjedően, havi 37.500,-Ft/hó díjazás mellett.

2. A Képviselő-testület felkéri a Kft. ügyvezetőjét, hogy a cégbíróságon történő átvezetés iránt tegye meg a szükséges intézkedéseket.

Felelős: Kállainé Fodor Marianna ügyvezető

Határidő: azonnal

Csongrád, 2019. november 14.

Bedő Tamás

polgármester